19/04/2010 | Administración LocalMunicipal
Fene
Secretaría
Publicación bases concurso do logo “Día do deporte na rúa”

1. Poderán participar tódalas persoas con idades comprendidas entre os 14 e os 30 anos, pertencentes ao Concello de Fene.2. Cada participante poderá presentar un único orixinal, de tamaño DIN A4, sen límite de cores ou técnicas. No caso de que o cartel premiado resulte estar feito por ordenador, terá que ser entregado no soporte dixital correspondente (Cd ou DVD). 3. O tema do logo será o XVIII día do Deporte na Rúa. Os debuxos deberán presentar o seguinte texto: XVIII día do deporte na rúa 2010.4. O prazo de presentación de solicitudes será a partir do día seguinte ao da publicación destas bases no Boletín Oficial da Provincia ata o martes, día 25 de maio de 2010. Os carteis deberán presentarse polo Rexistro Xeral do Concello de Fene (Avda. do concello s/n, 1º andar, 15.500 -Fene), de luns a venres en horario de 09.30 a 13.30 horas.5. Os traballos irán asinados con pseudónimo, acompañados dun sobre pechado que estará pegado por detrás do cartel, cos seguintes datos: fotocopia do documento de identidade ou do libro de familia (no caso de menores de idade), nome completo do autor/a, enderezo e número de teléfono. No caso de menores de idade, autorización do pai/nai ou titor. ANEXO I.6. O xurado estará formado por: 1. Titular: O alcalde-presidente do Concello de Fene Suplente: A presidenta da Comisión da Área de Dinamización Social, Benestar e Igualdade.2. Vogais: 2.1. A animadora sociocultural Suplente: A pedadoga do Departamento de Servizos Sociais 2.2. A coordinadora de Deportes Suplente: O administrador de instalacións deportivas municipais Actuará como secretario o auxiliar administrativo do Departamento de Cultura, Deportes e Xuventude. O dito xurado levantará acta, deixando constancia do logo e da persoa que resulten preimiados.7. O premio consistirá nun vale por valor de 50,00 € para a compra de material deportivo nun establecemento do Concello de Fene. Este premio será entregado ao gañador/a o día 4 de xullo de 2010, Día do Deporte na Rúa. O dito vale caducará o 31 de agosto de 2010.8. O resultado do concurso farase público unha semana despois do peche de entrega dos debuxos. As persoas premiadas ceden os seus dereitos de imaxe para as reportaxes fotográficas informativas e promocionais relacionadas con esta promoción en calquera soporte divulgativo (prensa escrita, web, etc.). A participación implica a aceptación das presentes bases.9. O logo premiado quedará en poder do Concello de Fene, e pasará a formar parte da promoción polo XVIII Día do Deporte na Rúa 2010, así como tamén nas camisetas que se repartirán na mesma data. Os datos recollidos serán utilizados polo Concello de Fene e en ningún caso serán cedidos a terceiros nin pasarán a formar parte de ningunha base de datos comercial.10. As presentes bases serán publicadas no Boletín Ofial da Provincia e na páxina web do Concello de Fene (www.fenecidadan.net). 11. Para calquera dúbida relacionada co presente concurso poden dirixirse ao Departamento de Cultura, Deportes e Xuventude (Avda. Naturais 44, entrechán dereita - Fene), e no tlf.: 981.34.03.66. ----------------------------------------------------------------------------------------------------------------------------------------------------------------- ---------------------------------------------------------------------------------------------------------------------------------------------------------------- ----------------------------------------------------------------------------------------------------------------------------------------------------------------- Autorización materna/paterna ou da persoa que exerce a tutela legal: Eu_ _ _ _ _ _ _ _ _ _ _ _ _ _ _ _ _ _ _ _ _ _ _ _ _ D. N. I. _ _ _ _ _ _ _ _ _ _ _ autorizo ao meu fillo/a _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ _ a participar no concurso II CONCURSO DO LOGO “DÍA DO DEPORTE NA RÚA” CONCELLO DE FENE, promovido polo Concello de Fene, aceptando as bases do mesmo. Fene, a ___ de _________ de 2010 Asinado: ___ _ _ _ _ _ _ _ _ _ _ _ _ _ _ Adxúntase fotocopia DNI (no caso de menores de idade: fotocopia do libro de familia) Fene, a trinta e un de marzo de dous mil dez. O ALCALDE Asdo.- Iván Puentes Rivera